“ชัยยศ” มอง SET ผันผวน แนะดักเก็บ 3 หุ้นพื้นฐานดี
“ชัยยศ จิวางกูร” มอง SET ผันผวนตามตลาดภูมิภาค เตือนนักลงทุนมองระยะยาว หลังตัวเลขดัชนีราคาผู้ผลิต (PPI) สหรัฐอเมริกาชะลอตัว ส่อทำดีมานด์ลดลงทำเศรษฐกิจชะลอตัวอีก จับตา ธ.ค.65 ฟันด์โฟลว์ต่างชาติชะลอตัว แนะเก็บ 3 หุ้นพื้นฐานดี BEM-ASK-SAWAD
“ชัยยศ จิวางกูร” มอง SET ผันผวนตามตลาดภูมิภาค เตือนนักลงทุนมองระยะยาว หลังตัวเลขดัชนีราคาผู้ผลิต (PPI) สหรัฐอเมริกาชะลอตัว ส่อทำดีมานด์ลดลงทำเศรษฐกิจชะลอตัวอีก จับตา ธ.ค.65 ฟันด์โฟลว์ต่างชาติชะลอตัว แนะเก็บ 3 หุ้นพื้นฐานดี BEM-ASK-SAWAD
16 พ.ย. 2565

นายชัยยศ จิวางกูร ผู้ช่วยผู้อำนวยการ ฝ่ายวิเคราะห์หลักทรัพย์ บริษัทหลักทรัพย์ กรุงศรี จำกัด (มหาชน) เปิดเผยผ่านรายการ “ข่าวหุ้นเจาะตลาด” วันนี้ (16 พ.ย. 65) ว่า ดัชนีตลาดหุ้นไทยวันนี้แกว่งตัวผันผวนตามตลาดอื่นๆในภูมิภาค พร้อมกันนี้ยังมองว่าฟันด์โฟลว์ต่างชาติจะไหลเข้าระยะสั้นเท่านั้น หากเดือน ธ.ค.65 จะมีวันหยุดมากขึ้นจะทำให้นักลงทุนต่างชาติชะลอการลงทุนได้
อย่างไรก็ตามเตือนนักลงทุนค่อยจับตา พร้อมอย่าเพิ่งไว้วางใจว่าเศรษฐกิจสหรัฐจะปรับตัวดีขึ้น และเฟดอาจชะลอการขึ้นดอกเบี้ยนโยบาย หลังจากเงินเฟ้อปรับตัวลดลง แต่ดัชนีราคาผู้ผลิต (PPI) สหรัฐอเมริกาที่ชะลอตัวลง ส่งสัญญาณว่าจะกระทบต่อดีมานด์การผลิตที่ลดลง ทำให้เศรษฐกิจชะลอตัวลงอีก ดังนั้นนักลงทุนต้องมองระยะยาว โดยแนะนำให้นักลงทุนใช้กลยุทธ์ในการลงทุนแบบเลือกหุ้นรายตัวพื้นฐานดี หุ้นที่มีการลงทุนใหม่
สำหรับกลยุทธ์การลงทุนแนะนำหุ้นที่น่าเข้าเก็งกำไร บริษัททางด่วนและรถไฟฟ้ากรุงเทพ จำกัด (มหาชน) หรือ BEM ที่ผลประกอบการดีต่อเนื่อง ให้ราคาเป้าหมาย 11.50  บาท นอกจากนี้ยังแนะนำหุ้นกลุ่มไฟแนนซ์รายตัวที่งบออกมสดี เช่น บริษัทเอเซียเสริมกิจลีสซิ่ง จำกัด (มหาชน)  หรือ ASK และบริษัท ศรีสวัสดิ์ คอร์ปอเรชั่น จำกัด (มหาชน)  หรือ SAWAD รับบอนด์ยิลด์ไทย และสหรัฐปรับตัวลดลง